Kerpena
Kerpena (Cetraria) – kežinių (Parmeliaceae) šeimai priklausanti kerpių gentis. Gniužulas krūmiškas arba lapiškas, žalsvai rudos ar rudos spalvos, užauga iki 12 cm aukščio. Daugelis rūšių auga dideliame aukštyje ant smėlio arba plikos žemės, rečiau ant medžių žievės. Paplitusi arktinėje ir vidutinėje klimato juostose, kalnų srityse. Tundroje kerpenos – svarbi šiaurinių elnių pašaro dalis. Islandinė kerpena yra viena iš nedaugelio valgomų kerpių, Šiaurės Europos gyventojų valgytų bado metu. Naudojama farmacijos ir kosmetikos pramonėje. Žinoma apie 15 rūšių, Lietuvoje auga 6 rūšys: Dygliuotoji kerpena (Cetraria aculeata) Žalsvoji kerpena (Cetraria chlorophylla) Stačioji kerpena (Cetraria ericetorum) Islandinė kerpena (Cetraria islandica) Tankioji kerpena (Cetraria muricata) Tvorinė kerpena (Cetraria sepincola)